(INFERNO) Kuluttajat joutuvat yhä elämään epävarmuudessa sen suhteen, saavatko he rahansa takaisin tämän perjantain peruutetusta Helsingin suuresta lakkokaaoksesta. Kaaoksen promoottoreina toimineet iltapäivälehdet eivät toistaiseksi ole vastanneet tiedusteluihin siitä, aikovatko ne korvata tuottamansa karvaan pettymyksen ihmisille ja palauttaa lippukulut.Suuttumus oli päivällä käsinkoskeltavaa ainakin niiden kahden ohikulkijan mielessä, jotka johdattelimme vastaamaan juttumme sapluunaan sopivalla tavalla.”Korvaavassa bussissa oli saatana istumapaikkoja vapaana! Yksikään vanhus ei ollut jäätynyt tienposkeen! Lapsilla ei ollut nälkä! Rahat takas, ainakin”, vaati pohjoishelsinkiläinenpettyneenä.Anekdoottiaineistomme erehtymättömän paikkansapitävyyden vahvisti tikkurilalainen, joka sanomansa mukaan pitää enemmän tisseistä kuin suomalaisesta ruuasta.Perjantaisen mielenilmauksen vakavimmat vahingot onkin koettu pääkaupunkiseudun uutistoimituksissa, joista on epävirallisten tietojen mukaan kuljetettu kiireelliseen hoitoon useita vakavista uupumusoireista kärsiviä toimittajia. Erään heistä kerrottiin maanisesti etsineen jo päiväkausia maakunnan alueelta syöpäpotilaita, jotka olisivat kuolleet julkisen liikenteen seisahduksen takia.Osa toimittajista on poliisin mukaan yhä kateissa, ja heitä voidaan pitää sivullisille vaarallisina tai oikeastaan vittumaisen ärsyttävinä. Tuntomerkkien mukaan etsityillä on päällä nuhjuinen pikkutakki sekä kovat harhat omasta yhteiskunnallisesta merkityksestään.